Document ID: 32014R0415

PROVEDBENA UREDBA KOMISIJE (EU) br. 415/2014
оd 23. travnja 2014.
o izmjeni i odstupanju od Uredbe (EZ) br. 2535/2001 u pogledu upravljanja carinskim kvotama za mliječne proizvode podrijetlom iz Ukrajine
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a) i (c),
budući da:
(1)
Uredbom (EU) br. 374/2014 Europskog parlamenta i Vijeća (2) predviđeni su povlašteni sporazumi za 2014. u pogledu carina za uvoz određene robe podrijetlom iz Ukrajine. U skladu s člankom 3. te Uredbe dopušta se uvoz u Uniju poljoprivrednih proizvoda iz Priloga III. u okviru carinskih kvota utvrđenih u tom Prilogu. Kvotama iz Priloga III. Uredbi (EU) br. 374/2014 upravlja Komisija u skladu s člankom 184. stavkom 2. točkom (b) Uredbe (EU) br. 1308/2013.
(2)
Prilog III. Uredbi (EU) br. 374/2014 sadržava carinske kvote za mlijeko i mliječne proizvode. Te kvote treba uključiti u Prilog I. Uredbi Komisije (EZ) br. 2535/2001 (3) i u članak 19. te Uredbe unijeti upućivanje na odgovarajuće pravilo o dokazu podrijetla proizvoda koje se zahtijeva za uvoz u okviru tih kvota.
(3)
Budući da su kvote iz Priloga III. Uredbi (EU) br. 374/2014 otvorene samo do 31. listopada 2014., treba utvrditi razdoblje podnošenja zahtjeva za uvoznu dozvolu i rok valjanosti uvoznih dozvola.
(4)
U skladu s člankom 10. stavkom 1. Uredbe Komisije (EZ) br. 2535/2001, uvoznici odobreni u svibnju 2013. mogu uvoziti u okviru kvota samo u razdoblju od 1. srpnja 2013. do 30. lipnja 2014. Budući da kvote otvorene za Ukrajinu iznimno traju tijekom dva uzastopna šestomjesečna razdoblja, odobreni uvoznici mogu uvoziti samo do 30. lipnja 2014., dok su dotične kvote otvorene do 31. listopada 2014. Stoga je primjereno tim uvoznicima omogućiti uvoz u okviru kvota iz Priloga III. Uredbi (EU) br. 374/2014 do 31. listopada 2014.
(5)
Provedbenom uredbom Komisije (EU) br. 1001/2013 (4) neke oznake KN u Prilogu I. Uredbi Vijeća (EEZ) br. 2658/87 (5) zamijenjene su novim oznakama KN koje se sada razlikuju od onih navedenih u Uredbi (EU) br. 374/2014. Stoga nove oznake KN treba navesti u Prilogu I. Uredbi (EZ) br. 2535/2001.
(6)
Uredbu (EZ) br. 2535/2001 stoga treba na odgovarajući način izmijeniti.
(7)
Budući da su kvote iz Priloga III. Uredbi (EU) br. 374/2014 otvorene samo do 31. listopada 2014., ova Uredba treba stupiti na snagu što je prije moguće.
(8)
Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Uredba (EZ) br. 2535/2001 mijenja se kako slijedi:
(a)
U članku 5. dodaje se sljedeća točka (l):
„(l)
kvote iz dijela L Priloga I.”
(b)
U članku 19. stavku 1. dodaje se sljedeća točka (j):
„(j)
Članak 2 točka (a) Uredbe 374/2014 Europskog parlamenta i Vijeća (6).
(6) Uredba (EU) br. 374/2014 Europskog parlamenta i Vijeća od 16. travnja 2014. o smanjenju ili ukidanju carina na robu podrijetlom iz Ukrajine (SL L 118, 22.4.2014., str. 1.).”" 						
(c)
U Prilogu I. dodaje se novi Dio L, čiji je tekst utvrđen u Prilogu ovoj Uredbi.
Članak 2.
Zahtjevi za dozvole za kvote iz dijela L Priloga I. Uredbi (EZ) br. 2535/2001, dodanog člankom 1. točkom (c) ove Uredbe, dostavljaju se najkasnije do 13:00 sati prema bruxelleskom vremenu desetog kalendarskog dana od datuma stupanja na snagu ove Uredbe.
Izdane dozvole vrijede od dana izdavanja do 31. listopada 2014.
Članak 3.
Odstupajući od članka 10. stavka 1. drugog podstavka Uredbe (EZ) br. 2535/2001, uvoznici odobreni 2013. i 2014. ovlašteni su uvoziti u okviru kvota iz dijela L Priloga I. Uredbi (EZ) br. 2535/2001, dodanog člankom 1. točkom (c) ove Uredbe, do 31. listopada 2014.
Članak 4.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. travnja 2014.

Labels: 3
17
18